ഇ ബുള് ജെറ്റ് സഹോദരങ്ങള് എന്താ തീവ്രവാദമാണോ നടത്തിയിരിക്കുന്നത്? ഇ ബുള് ജെറ്റ് സഹോദരങ്ങള്ക്ക് എതിരേ വീണ്ടും കേസെടുത്ത് പോലീസ്. ഇരിട്ടി സ്വദേശികളായ എബിന്, ലിബിന് എന്നിവര്ക്കെതിരേയാണ് കലാപത്തിന് ആഹ്വാനം ചെയ്യല്, പ്രകോപനം സൃഷ്ടിക്കല് എന്നീ കുറ്റങ്ങള് ചുമത്തി കേസെടുത്തിരിക്കുന്നത്. സൈബര് സെല് ഓഫീസിലെ സ്റ്റേഷന് ഹൗസ് ഓഫീസറുടെ പരാതിയിലാണ് ഇവര്ക്കെതിരേ പോലീസ് കേസെടുത്തിരിക്കുന്നത്. കഴിഞ്ഞ ദിവസമാണ് മയക്കുമരുന്ന് കേസില് കുടുക്കി പൊലിസ് വേട്ടയാടാന് ശ്രമിക്കുന്നുവെന്ന് ഇ ബുള്ജെറ്റ് വ്ളോഗര് സഹോദരന്മാര് പുതിയ വീഡിയോയില് ആരോപണവുമായി രംഗത്തുവന്നത്. അറിവില്ലായ്മയെ ചൂഷണം ചെയ്തു കൊണ്ട് ആസുത്രിതമായ നീക്കങ്ങളാണ് നടക്കുന്നതെന്നായിരുന്നു ഇവരുടെ ആരോപണം. ബംഗളുരില് നിന്നും ടൂറിസ്റ്റ് ബസുകളില് മയക്കുമരുന്ന് കടത്തുന്നത് സംബന്ധിച്ച് വെളിപ്പെടുത്തല് നടത്തിയതിനാണ് തങ്ങളെ വേട്ടയാടുന്നുവെന്ന ഗുരുതരമായ വെളിപ്പെടുത്തലും ഇവര് നടത്തിയിരുന്നു. ഇതിനിടെ ഇ ബുള്ജെറ്റ് സഹോദരങ്ങളെ അനുകൂലിച്ചു കൊണ്ട് സോഷ്യല് മീഡിയയില് പോസ്റ്റിട്ടവര്ക്കെതിരെ സൈബര് പൊലിസ് അന്വേഷണമാരംഭിച്ചിട്ടുണ്ട്. നേരത്തെ പതിനേഴു പേര്ക്കെതിരെയാണ് കേസെടുത്തിരുന്നതെങ്കില് ഇപ്പോള് നൂറോളം പേര്ക്കെതിരെയാണ് അന്വേഷണം നടത്തുന്നത്. ഇതില് രണ്ടു പേരെ കൊല്ലത്തു നിന്നും ആലപ്പുഴയില് നിന്നും അറസ്റ്റു ചെയ്തിരുന്നു. സര്ക്കാര് നിയമ സംവിധാനങ്ങളെ വെല്ലുവിളിക്കുകയും സോഷ്യല് മീഡിയയിലൂടെ ഭീഷണി മുഴക്കുകയും ചെയ്തുവെന്നാണ് ഇ ബുള്ജെറ്റ് സഹോദരങ്ങളുടെ സപ്പോര്ട്ടേഴ്സിനെതിരെ ആരോപിക്കുന്ന കുറ്റം. പൊലിസ് മോട്ടോര് വാഹന വകുപ്പുകളുടെ ഔദ്യോഗിക സംവിധാനങ്ങള്ക്കെതിരെ ഹാക്കിങ് ഉള്പ്പെടെയുള്ള ഭീഷണികള് ഉയര്ത്തുകയും കേരളത്തില് കലാപത്തിന് ആഹ്വാനം ചെയ്തുവെന്നാണ് വ്ളോഗര്മാരുടെ സപ്പോട്ടേഴ്സിനെതിരെ പൊലിസ് ആരോപിക്കുന്ന ഗുരുതരമായ കുറ്റങ്ങള്. ഇ ബുള്ജെറ്റ് സഹോദരങ്ങള്ക്ക് ജാമ്യം നല്കിയത് സമുഹത്തിന് തെറ്റായ സന്ദേശം നല്കുമെന്നും മയക്കുമരുന്ന് കടത്തുമായി ഇവര്ക്ക് ബന്ധമുള്ളതായി സംശയിക്കുന്നതായി പൊലിസ് കോടതിയില് നല്കിയ റിപ്പോര്ട്ടില് പറയുന്നുണ്ട്. അഡ്വ.ബി.പി ശശീന്ദ്രന് മുഖേനയാണ് പൊലിസ് ഇ ബുള്ളറ്റ് സഹോദരങ്ങളുടെ ജാമ്യം റദ്ദാക്കാന് നടപടി തുടങ്ങിയത്. 24 ന് തലശേരി സെഷന്സ് കോടതി ജാമ്യ ഹരജി റദ്ദാക്കണമെന്ന വാദത്തില് വിധി പറയും. ആര്.ടി. ഓഫീസില് അതിക്രമിച്ചു കടന്ന് ഉദ്യോഗസ്ഥരെ ഭീഷണിപ്പെടുത്തി, കൃത്യനിര്വഹണം തടസപ്പെടുത്തി തുടങ്ങിയ കുറ്റങ്ങള് ചുമത്തിയാണ് നേരത്തെ, ഇവര്ക്കെതിരേ പോലീസ് കേസെടുത്തിരുന്നത്. ഇപ്പോള് കലാപത്തിന് ആഹ്വാനം ചെയ്യല്, പ്രകോപനം സൃഷ്ടിക്കല് എന്നീ കുറ്റങ്ങളാണ് ചുമത്തിയിരിക്കുന്നത്. ഇവരുടെ പേജിലും മറ്റുമുണ്ടായിരുന്ന വീഡിയോയാണ് തെളിവായി ഉപയോഗിച്ചിരിക്കുന്നത്. തോക്ക് ചൂണ്ടിയും മറ്റും പ്രകോപനം സൃഷ്ടിക്കുന്ന വീഡിയോകളുണ്ട്. ഈ വീഡിയോകളുടെ പേരിലാണ് കേസ് രജിസ്റ്റര് ചെയ്തിരിക്കുന്നത്. ആര്.ടി. ഓഫീസില് പ്രശ്നങ്ങളുണ്ടാക്കിയ കേസില് അറസ്റ്റിലായ ഇ ബുള് ജെറ്റ് സഹോദരങ്ങള്ക്ക് നേരത്തെ ജാമ്യം ലഭിച്ചരുന്നു. കണ്ണൂര് ജുഡീഷ്യല് ഫസ്റ്റ്ക്ലാസ് മജിസ്ട്രേറ്റ് കോടതിയാണ് എബിന്, ലിബിന് എന്നിവര്ക്ക് ജാമ്യം അനുവദിച്ചത്. പൊതുമുതല് നശിപ്പിച്ചതിന് ഇരുവരും 3500 രൂപ വീതം പിഴയടയ്ക്കണമെന്ന വ്യവസ്ഥയോടെയാണ് കോടതി ജാമ്യം നല്കിയത്. ഇ ബുള്ജെറ്റ് വ്ളോഗര്മാരുടെ മുന്കാല വീഡിയോകള് അന്വേഷണത്തിന്റെ പരിധിയില് ഉള്പ്പെടുത്തി ഉള്ളടക്കം പരിശോധിച്ച് ആവശ്യമെങ്കില് കൂടുതല് നടപടികളെടുക്കുമെന്ന് കണ്ണൂര് പോലീസ് നേരത്തെ വ്യക്തമാക്കിയിരുന്നു. ഇതിനിടയില് ഇവര്ക്ക് ലഭിച്ച ജാമ്യം റദ്ദാക്കാന് പോലീസ് ശ്രമിച്ചിരുന്നു. ഈ നടപടി പുരോഗമിക്കുന്നതിനിടെയാണ് വീണ്ടും കേസ് രജിസ്റ്റര് ചെയ്യുന്നതിന് പോലീസ് ശ്രമിക്കുന്നത്. ആദ്യത്തെ കേസില് മോട്ടോര് വെഹിക്കിള് ഡിപ്പാര്ട്ട്മെന്റിന്റെ ഭാഗത്തും ന്യായമുണ്ടായിരുന്നു എന്നാല് എബിനും ലിബിനും പറയുന്നതുപോലെതന്നെ ഒരു പകവീട്ടലിന്റെ ഭാഗമാണ് ഇതെന്നാണ് ഇത്തവണത്തെ നടപടിയിലൂടെ വ്യക്തമാകുന്നത്. അവര് തീവ്രവാദമൊന്നുമല്ല യൂട്യൂബില് പ്രചരിപ്പിച്ചത്. അവരുടെ ഭാഗം പറയാനുള്ള അവകാശം ഏതൊരു പൗരനും ഉള്ളതു പോലെ അവര്ക്കുമുണ്ട്.The post ഇ ബുള് ജെറ്റ് സഹോദരങ്ങള് എന്താ തീവ്രവാദമാണോ നടത്തിയിരിക്കുന്നത്? first appeared on MalayalamExpressOnline.